

**EdPEx**

**รายงานการตรวจประเมิน**

**Feedback Report**

**คณะวิศวกรรมศาสตร์ มหาวิทยาลัยสงขลานครินทร์**

ตรวจเยี่ยมพื้นที่ : วันที่ 22 ธันวาคม 2560

โดยใช้เกณฑ์คุณภาพการศึกษาเพื่อการดำเนินการที่เป็นเลิศ

Education Criteria for Performance Excellence (EdPEx)

ประจำปีการศึกษา 2559

 **สารบัญ**

|  |  |
| --- | --- |
|  | หน้า |
| 1. บทสรุปผู้บริหารและข้อเสนอแนะเพื่อการพัฒนา (Executive Summary)
 | 2 |
| 1. รายนามคณะกรรมการประเมิน
 | 3 |
| 1. รายละเอียดผลการตรวจประเมินแยกรายหมวดและหัวข้อ
 | 4 |
| 1. ตารางสรุปผลการประเมิน (Overall Band)
 | 12 |
| 1. ปัจจัยที่มีความสำคัญ (Key Factors)
 | 13 |

1. **บทสรุปผู้บริหารและข้อเสนอแนะเพื่อการพัฒนา (Executive Summary)**

**Process strength**

1. คณะดำเนินการเพื่อพัฒนาและนำองค์กรตามขั้นตอน ซึ่งประกอบด้วยการกำหนดเป้าหมาย การรวบรวมข้อมูล การวางแนวทางการพัฒนาโดยใช้เครื่องมือ การทำให้เกิดผลการปฏิบัติโดยการออกแบบระบบงานและกระบวนการ
2. คณะได้จัดทำโครงการพัฒนางานเพื่อให้บุคลากรได้ปรับปรุงงานตามกลุ่มบุคลากร ประกอบด้วยโครงการพัฒนางาน และโครงการนวัตกรรม

**Process OFI**

1. คณะไม่ได้แสดงความเป็นระบบในหลายองค์ประกอบที่มีความสำคัญต่อการบรรลุเป้าหมายขององค์กร เช่น ระบบการนำองค์กร ระบบการทำแผนกลยุทธ์ ระบบการรับฟังเสียงลูกค้า ระบบการวัดวิเคราะห์ผลการดำเนินงาน
2. คณะไม่ได้ดำเนินการเพื่อให้มั่นใจว่าได้เสริมสร้างวัฒนธรรมที่มุ่งเน้นลูกค้า เช่น การกำกับติดตามกระบวนการให้เกิดผลดีต่อผู้เรียนและลูกค้ากลุ่มอื่น การใช้สมรรถนะหลักเพื่อส่งเสริมให้เป็น
วิศกรนักคิด นักปฏิบัติที่มีจริยธรรม โครงการพัฒนางานที่มุ่งเน้นการส่งมอบคุณค่าต่อลูกค้าที่มีประสิทธิภาพและประสิทธิผลการจัดทำแผนพัฒนาบุคลากรที่ส่งเสริมการให้ความสำคัญกับลูกค้าและสมรรถนะหลัก
3. คณะมีกิจกรรมและโครงการต่าง ๆ แต่ไม่พบว่าคณะได้ทบทวนประสิทธิผลของการดำเนินการเพื่อให้เป็นองค์กรแห่งการเรียนรู้ เช่น ประสิทธิผลของการสื่อสารในองค์กร ประสิทธิผลของการจัดการความรู้ ผลการปรับปรุงพัฒนาตามโครงการ หรือตัววัดต่าง ๆ ที่มี รวมทั้งการพัฒนาตัววัดเพื่อให้สามารถใช้ประโยชน์ ทราบ Gap ของการพัฒนา
4. คณะไม่ได้แสดงการพัฒนาองค์กรด้านนวัตกรรมและด้านการเปลี่ยนแปลงอย่างพลิกโฉม เพื่อให้คณะสามารถสร้างตลาดใหม่ เพิ่มเครือข่าย และเพิ่มรายได้ให้คณะมีความสำเร็จในระยะยาว
เช่น การกำหนดวัตถุประสงค์เชิงกลยุทธ์ เพื่อค้นหาโอกาสการเข้าสู่ตลาดใหม่ด้านวิชาการ ด้านการวิจัย และการใช้ข้อมูลสารสนเทศด้านลูกค้าและผู้มีส่วนได้ส่วนเสีย รวมทั้งข้อมูลผลการดำเนินงานเพื่อให้สามารถคาดการณ์และตอบสนองต่อการเปลี่ยนแปลงได้

 **Result Strength**

 -

**Result OFI**

1. คณะไม่ได้แสดงผลลัพธ์ที่สำคัญในหลายเรื่อง เช่น ผลลัพธ์การดำเนินการที่มุ่งความสำเร็จของวิสัยทัศน์ผลลัพธ์การมุ่งเน้นลูกค้าที่มีผลต่อการบรรลุความสำเร็จของพันธกิจผลลัพธ์การดำเนินการด้านบุคลากรเพื่อเป็นข้อมูลปรับปรุงด้านการจัดการทรัพยากรบุคคล เช่น ผลการดำเนินการตอบสนองความท้าทายเชิงกลยุทธ์ด้านบุคลากร ผลลัพธ์การใช้ประโยชน์จากสมรรถนะหลักขององค์กร และความผูกพันของบุคลากร รวมถึงผลลัพธ์ด้านการนำองค์กรและการกำกับดูแลองค์กร
2. คณะไม่ได้แสดงตัววัดที่สะท้อนประสิทธิผล โดยเฉพาะตัววัดที่ใช้เทียบเคียง เช่น จำนวนผู้สำเร็จการศึกษาระดับปริญญาตรีและบัณฑิตศึกษา
3. **รายนามคณะกรรมการตรวจประเมิน**
4. ศาสตราจารย์ นายแพทย์สงวนสิน รัตนเลิศ ประธานกรรมการ
5. รองศาสตราจารย์ ดร.วิไลวรรณ โชติเกียรติ กรรมการ
6. ผู้ช่วยศาสตราจารย์ผจญ คงเมือง กรรมการ
7. นางสาวเจนวดี หิรัญรัตน์เลขานุการ
8. **รายละเอียดผลการตรวจประเมินแยกรายหมวดและหัวข้อ**

**หมวดที่ 1 การนำองค์กร**

**1.1 การนำองค์กรโดยผู้นำระดับสูง**

**Strength**

-

**OFI**

1. ไม่พบว่าคณะได้ทบทวนประสิทธิผลของการกำหนดวิสัยทัศน์และค่านิยมขององค์กรอย่างเป็นระบบอย่างไร เพื่อขับเคลื่อนคณะให้บรรลุวิสัยทัศน์ เช่น วิธีการกำหนดค่านิยมสู่การนำของทีมนำระดับสูง ประสิทธิผลของการใช้ข้อมูลการจัดทำ SWOT เป็นต้น
2. คณบดีเป็นตัวอย่างที่ดีในการปฏิบัติตามกฎหมาย กฎระเบียบต่าง ๆ แต่ไม่พบประสิทธิผลของการดำเนินการดังกล่าว เพื่อให้มั่นใจว่าพฤติกรรมที่ถูกกฎหมายหรือมีจริยธรรมได้รับการปฏิบัติ เช่น ประสิทธิผลของการปฏิบัติตนของผู้นำการทบทวนการส่งเสริมการปฏิบัติตามกฎหมายและจริยธรรม เป็นต้น
3. ไม่พบว่าคณะดำเนินการอย่างเป็นระบบอย่างไรเพื่อให้คณะประสบความสำเร็จในอนาคต เช่น การให้แต่ละทีมบริหารสามารถกำหนดวิสัยทัศน์ ตามแนวทางของตนเองอย่างคล่องตัว (1.1ก(1)) สอดคล้องกับการมีทิศทางองค์กรที่ชัดเจนตามปัจจัยความยั่งยืน การส่งเสริมความผูกพันของลูกค้า การเรียนรู้ในระดับองค์กร การวางแผนสืบทอดตำแหน่งผู้นำ เป็นต้น
4. ไม่พบว่าคณะดำเนินการสื่อสารอย่างเป็นระบบอย่างไร เพื่อเสริมสร้างการมีผลการดำเนินการที่ดี และให้ความสำคัญกับผู้เรียนและลูกค้ากลุ่มอื่น เช่น การสร้างความผูกพันกับผู้เรียนและลูกค้ากลุ่มอื่น การกำกับติดตามให้มีผลการดำเนินการที่มุ่งเน้นผู้เรียนและลูกค้ากลุ่มอื่น การปรับปรุงการสื่อสารให้มีประสิทธิผลมากขึ้น เป็นต้น
5. ไม่ชัดเจนว่าคณะดำเนินการอย่างเป็นระบบอย่างไรเพื่อให้เกิดการปฏิบัติย่างจริงจัง เพื่อให้บรรลุพันธกิจขององค์กร เช่น การตั้งความคาดหวังต่อผลการดำเนินการที่สมดุลต่อคุณค่าของผู้มีส่วนได้ส่วนเสีย การปรับปรุงผลการดำเนินงาน และการสร้างนวัตกรรม เป็นต้น

**1.2 การกำกับดูแลและความรับผิดชอบต่อสังคม**

**Strength**

คณะคาดการณ์ล่วงหน้าถึงความกังวลของสังคมที่มีต่อหลักสูตรและบริการ และจัดแนวทางป้องกันลดผลกระทบที่อาจเกิดขึ้นตามตารางที่ 1.6

**OFI**

1. ไม่พบว่าระบบการกำกับดูแลของคณะส่งผลให้คณะประสบความสำเร็จในเรื่องที่สำคัญอย่างไร เช่น การวางแผนสืบทอดตำแหน่งของผู้นำระดับสูง ประสิทธิผลของการตรวจสอบ การกำกับดูแลที่ส่งเสริมการบรรลุความสำเร็จในแผนกลยุทธ์ เป็นต้น
2. ไม่พบว่าคณะประเมินผลการปฏิบัติงานของผู้นำระดับสูงอย่างเป็นระบบอย่างไร เพื่อให้สามารถทำเป็นข้อมูลสู่การปรับปรุงการนำองค์กรให้มีประสิทธิผลมากขึ้น เช่น การประเมินผลงานของคณบดี นอกเหนือจากแบบสอบถามความพึงพอใจ วิธีการประเมินการนำของทีมบริหาร แนวทางการปรับปรุงจาก Gap ของการประเมิน เป็นต้น
3. แม้ทีมบริหารคณะจะให้ความสำคัญกับการประพฤติปฏิบัติอย่างมีจริยธรรมของบุคลากร แต่ไม่ได้แสดงให้มั่นใจว่าปฏิสัมพันธ์ทุกด้านของสถาบันเป็นไปอย่างมีจริยธรรม เช่น วิธีการติดตามประเมินผลอย่างมีจริยธรรม แนวทางการสร้างวิศวกรที่มีจริยธรรมตามพันธกิจ แนวทางการส่งเสริมจริยธรรมในองค์กร เป็นต้น
4. คณะไม่ได้แสดงผลการดำเนินการด้านความผาสุกของสังคมเป็นส่วนหนึ่งของกลยุทธ์เพื่อให้การดำเนินการด้านนี้อย่างมีทิศทาง เช่น การนำความต้องการของชุมชนสู่การจัดทำกลยุทธ์ (ตาราง 2.2 มีข้อมูลจากผู้มีส่วนได้ส่วนเสียและอื่น ๆ) และใช้กำหนดการออกแบบกระบวนการ
5. คณะสนับสนุนชุมชนตามตาราง 1.7 แต่ไม่ชัดเจนว่าได้สื่อสารถ่ายทอดให้เกิดการปฏิบัติตามแนวทางที่กำหนดอย่างไร เพื่อสร้างความเข้มแข็งให้กับชุมชน เช่น โครงสร้างการดำเนินงานที่สร้างความร่วมมือทางการเรียนการสอน วิจัยและบริการวิชาการ บทบาทของศูนย์ประสานงานของสภาวิศวกร การจัดลำดับความสำคัญของความต้องการของสังคมที่คณะจะให้การสนับสนุน และเพื่อจัดสรรทรัพยากรได้อย่างมีประสิทธิภาพ เป็นต้น

**หมวดที่ 2 กลยุทธ์**

**2.1 การจัดทำกลยุทธ์**

**Strength**

คณะวางแผนกลยุทธ์ตาม 11 ขั้นตอนในตาราง 2.1 ติดตามผลทุก 6 และ 12 เดือน โดยกลุ่มงานแผนงานและพัฒนาคุณภาพเป็นผู้ประสานงานและสรุปเป็นรายงานประจำปีต่อคณะกรรมการประจำคณะ ตามกรอบการทบทวนแผนระยะสั้นทุก 1 ปี โดยการทบทวนแผนระยะยาวจะปรับทุก 5 ปี เป็น 4 ปี ตามวาระของทีมบริหาร

**OFI**

1. ไม่พบว่าคณะกระตุ้นการสร้างนวัตกรรมจากกระบวนการจัดทำกลยุทธ์เพื่อส่งเสริมค่านิยมขององค์กร เช่น การกำหนดโอกาสเชิงกลยุทธ์เพื่อหาโอกาสสร้างนวัตกรรม การกำหนดความคาดหวังของการสร้างนวัตกรรมในตาราง 2.4 เป็นต้น
2. คณะมอบหมายให้หน่วยงานที่เกี่ยวข้องรวบรวมเอกสารตามตาราง 2.2 แต่ไม่พบวิธีการวิเคราะห์ข้อมูลและนำเข้ากระบวนการวางแผนกลยุทธ์ (ตาราง 2.1) ทั้งยังไม่สามารถระบุความเสี่ยงและจุดบอดของการวางแผนกลยุทธ์ที่อาจส่งผลต่อการสำเร็จขององค์กร
3. แม้คณะจัดแบ่งระบบงานตามภารกิจหลักของคณะ 3 ด้าน แต่ไม่พบการจัดการอย่างเป็นระบบเพื่อส่งเสริมการใช้สมรรถนะหลักขององค์กรให้สามารถจัดกลไกการส่งมอบที่ชัดเจน โดยเฉพาะกรณีต้องทำงานเชิงบูรณาการกับผู้มีส่วนได้ส่วนเสีย ตามตาราง POS
4. คณะกำหนดวัตถุประสงค์เชิงกลยุทธ์ทั้งหมด 11 ข้อ (ตาราง 2.4) แต่ไม่พบว่าคณะได้กำหนดกรอบเวลาของการบรรลุวัตถุประสงค์ เพื่อให้สามารถจัดทำแผนระยะสั้น ระยะยาว และจัดสรรทรัพยากรเพื่อการบรรลุวัตถุประสงค์ดังกล่าว
5. คณะจัดทำวัตถุประสงค์เชิงกลยุทธ์ตามตาราง 2.3 แต่ไม่พบการดำเนินการเพื่อใช้ประโยชน์จากความได้เปรียบเชิงกลยุทธ์ ซึ่งอาจส่งผลต่อความสำเร็จขององค์กร เช่น ไม่พบการใช้ประโยชน์จากความได้เปรียบเชิงกลยุทธ์ในด้านงบประมาณ การมุ่งเน้นผู้ปฏิบัติงาน

**2.2 การนำกลยุทธ์ไปสู่การปฏิบัติ**

**Strength**

-

**OFI**

1. แผนปฏิบัติของคณะจัดทำในขั้นตอนที่ 7 ตามตาราง 2.1 โดยแสดงตามปฏิบัติการในตารางที่ 2.4 แต่ไม่พบว่าคณะทบทวนประสิทธิผลของการจัดทำแผนปฏิบัติการอย่างไร เพื่อให้มั่นใจว่าแผนปฏิบัติส่งผลให้บรรลุวัตถุประสงค์เชิงกลยุทธ์ เช่น ประสิทธิผลของการสัมมนาเชิงปฏิบัติการเพื่อสร้างแผนปฏิบัติการ การสนับสนุนการใช้ข้อสอบจากสภาวิศวกรประกอบการเรียนการสอน ส่งผลให้เพิ่มการสอบผ่านอย่างไร ประสิทธิผลของ TOEIC การประชาสัมพันธ์การให้บริการวิชาการ เป็นต้น
2. คณะทำแผนปฏิบัติการสู่การปฏิบัติในแบบ Top-down แต่ไม่ได้แสดงให้มั่นใจว่าได้ถ่ายทอดไปยังผู้ส่งมอบและผู้มีส่วนได้ส่วนเสียอย่างมีประสิทธิผล เช่น ช่องทางการถ่ายทอดนอกจากที่แสดงในตาราง 1.3 การบูรณาการของแผนปฏิบัติการกับระบบงาน เป็นต้น
3. ไม่พบว่าคณะจัดสรรทรัพยากรอย่างไรเพื่อสนับสนุนแผนปฏิบัติการ รวมทั้งสนับสนุนแผนปฏิบัติการเมื่อมีการเปลี่ยนแปลง เพื่อให้มั่นใจว่ามีทรัพยากรเพียงพอต่อการบรรลุแผนทั้งระยะสั้น ระยะยาว
4. ไม่พบว่าคณะมีวิธีการอย่างเป็นระบบอย่างไร เพื่อให้การวัดผลของแผนปฏิบัติการมีความสอดคล้องไปในแนวทางเดียวกัน เช่น การจัดทำตัวชี้วัดที่สอดคล้องระหว่างแผนระยะสั้น ระยะยาว เป็นต้น
5. ไม่พบว่าคณะคาดการณ์ผลการดำเนินการอย่างไรเพื่อให้สามารถปรับปรุงและปฏิบัติตามแผน เพิ่มขีดความสามารถในการแข่งขันของคณะ เช่น วิธีการคาดการณ์ การใช้ข้อมูลคู่เทียบ เป็นต้น
6. คณะไม่ได้แสดงวิธีการปรับเปลี่ยนแผนปฏิบัติกรณีสถานการณ์บังคับ รวมทั้งการนำแผนใหม่สู่การปฏิบัติอย่างรวดเร็ว เช่น การปรับรูปแบบการสอบของปี 2557 เป็นต้น

**หมวดที่ 3 ลูกค้า**

**3.1เสียงของลูกค้า**

**Strength**

คณะรับฟังผู้เรียนและลูกค้ากลุ่มอื่น 5 ขั้นตอนตามรูป 3.1 และมีช่องทางรับฟังที่แตกต่างกันตามกลุ่มลูกค้า ครอบคลุมผู้เรียนปัจจุบัน และศิษย์เก่า ตามตาราง 3.1 กำหนดผู้รับผิดชอบและการนำข้อมูลไปใช้

**OFI**

1. ไม่ชัดเจนว่าคณะมีวิธีการอย่างไรในการรับฟังลูกค้าที่พึงมีด้านวิจัยและบริการวิชาการ เพื่อให้สามารถรับฟังและตอบสนองความต้องการของลูกค้า
2. ไม่พบว่าคณะทบทวนวิธีการประเมินความพึงพอใจ ความไม่พึงพอใจและความผูกพันอย่างไร เพื่อให้ได้ข้อมูลที่มีประสิทธิผล เช่น การประเมินอย่างไรให้สามารถดำเนินการที่ทันต่อการเปลี่ยนแปลงของลูกค้าทุกกลุ่ม

**3.2 ความผูกพันของลูกค้า**

**Strength**

คณะนำความต้องการของลูกค้าและผู้มีส่วนได้ส่วนเสียมาวิเคราะห์และจัดสิ่งสนับสนุนดังตาราง 3.2 และแตกต่างกันตามกลุ่มดังตาราง 3.3

**OFI**

1. ไม่พบว่าคณะกำหนดหลักสูตรและบริการเป็นระบบอย่างไร เพื่อตอบสนองความต้องการของลูกค้าที่มีประสิทธิผล เช่น การกำหนดหลักสูตรเพื่อสร้างวิศวกรนักคิด นักปฏิบัติที่มีจริยธรรม โดยกลไกการส่งมอบและขั้นตอนการเรียนรู้อย่างไรในหมวด 6 สอดคล้องกับสภาวิศวกรอย่างไร
2. คณะไม่ได้ดำเนินการอย่างเป็นระบบที่มีประสิทธิผลเพื่อจำแนกผู้เรียนและลูกค้ากลุ่มอื่น เช่น การใช้ข้อมูลสารสนเทศจากลูกค้าและส่วนตลาด การนำลูกค้าที่พึงมีในอนาคตมาประกอบการพิจารณา เป็นต้น การจำแนกลูกค้าที่มีประสิทธิผลอาจทำให้คณะสามารถกำหนดว่าลูกค้ากลุ่มใด ตลาดส่วนใดที่คณะพึงให้ความสำคัญ ที่จะบรรลุวัตถุประสงค์เชิงกลยุทธ์
3. คณะไม่ได้แสดงวิธีการทบทวนวิธีการสร้างและการจัดการความสัมพันธ์กับผู้เรียนและลูกค้ากลุ่มอื่น เพื่อปรับปรุงเพิ่มประสิทธิผลและสร้างความผูกพันกับผู้เรียนและลูกค้ากลุ่มอื่น เช่น กิจกรรมสำหรับนักศึกษาเหมือนกันทุกกลุ่มมีประสิทธิผลอย่างไร กิจกรรม Road show ได้ผลเป็นอย่างไร เป็นต้น
4. คณะจัดการข้อร้องเรียนตามตาราง 3.5 แต่ไม่พบว่าวิธีการดังกล่าวเสริมสร้างความเชื่อมั่นและความผูกพันกับลูกค้าอย่างไร เช่น วิธีการประเมินผลการแก้ไขจากผู้ร้องเรียน การพัฒนาผู้รับเรื่องร้องเรียน เป็นต้น

**หมวดที่ 4 การวัดการวิเคราะห์และการจัดการความรู้**

**4.1 การวัด วิเคราะห์และปรับปรุงการดำเนินการขององค์กร**

**Strength**

คณะคาดการณ์ผลการดำเนินการจากผลงานในอดีตและแนวโน้มของข้อมูลรวมทั้งการเทียบกับ
คู่เทียบ ข้อมูลการคาดการณ์จะทบทวนทุกปี

**OFI**

1. แม้คณะกำหนดตัวชี้วัดที่ต้องรวบรวมเป็น 3 ประเภท แสดงในตาราง 4.1 แต่ไม่พบประสิทธิผลของการวัดผลโดยรวมและติดตามงานประจำวัน เช่น ความสอดคล้องของตัววัดในตาราง 2.4 กับตาราง 4.1 แนวทางการติดตามรวบรวมตัววัดในตาราง 4.2 เป็นต้น
2. ไม่พบว่าคณะได้กำหนดแนวทางการเลือกใช้ข้อมูลสารสนเทศเชิงเปรียบเทียบอย่างไร เพื่อค้นหา Gap และสนับสนุนการตัดสินใจ เช่น การกำหนดคู่เทียบของตัววัดในตาราง 4.2
3. คณะนำข้อมูลสารสนเทศของลูกค้ามาใช้ประโยชน์ตามตาราง 3.1 แต่ไม่ชัดเจนว่ามีแนวทางการปฏิบัติอย่างเป็นระบบที่มีประสิทธิผลอย่างไร เพื่อสร้างนวัตกรรมที่มุ่งเน้นผู้เรียนและลูกค้ากลุ่มอื่น เช่น การใช้สารสนเทศจากข้อมูลลูกค้าวิจัย การวัดลำดับความสำคัญของเรื่องที่จะทำ เป็นต้น
4. ไม่ชัดเจนว่าการวัดผลตามตัวชี้วัดในตาราง 4.1, 4.2 จัดการอย่างเป็นระบบอย่างไรเพื่อให้คณะสารมารถตอบสนองต่อการเปลี่ยนแปลงได้รวดเร็ว เช่น ข้อมูลการจัดอันดับของแหล่งข้อมูลวิจัยกับวิชาการเพื่อตอบสนองการจัดรอบเวลาของการวัดในตาราง 4.1, 4.2 เป็นต้น
5. คณะไม่ได้แสดงวิธีการอย่างเป็นระบบที่จะทบทวนวิเคราะห์ผลการดำเนินการให้มั่นใจว่าผลการวิเคราะห์นั้นสามารถนำไปประเมินผลความสำเร็จขององค์กรในเชิงแข่งขันและความก้าวหน้าของแผนปฏิบัติการ เช่น วิธีการวิเคราะห์ข้อมูล การนำเสนอข้อมูลเชิงเปรียบเทียบ ความก้าวหน้าของการบรรลุแผน เป็นต้น
6. คณะไม่ได้แสดงวิธีการอย่างเป็นระบบที่จะค้นหาวิธีปฏิบัติที่เป็นเลิศเพื่อการแลกเปลี่ยนเรียนรู้และนำไปต่อยอดการปฏิบัติในส่วนอื่น ๆ ของคณะ เช่น ตัวชี้วัดหรือวิธีปฏิบัติอะไรบ้างที่ใช้เป็นแนวทางการค้นหา Best practice เป็นต้น
7. แม้คณะทบทวนผลการดำเนินการทุกสิ้นปีงบประมาณแต่ไม่พบว่าคณะดำเนินการอย่างเป็นระบบเพื่อจัดลำดับความสำคัญเรื่องที่จะปรับปรุงและค้นหาโอกาสสร้างนวัตกรรม เช่น วิธีการจัดลำดับความสำคัญ การถ่ายทอดแผนที่ปรับปรุงไปสู่หน่วยงานและผู้ส่งมอบ คู่ความร่วมมือ เป็นต้น

**4.2 การจัดการความรู้สารสนเทศและเทคโนโลยีสารสนเทศ**

**Strength**

1. คณะจัดการความปลอดภัยของข้อมูลและสารสนเทศแบ่งเป็น 2 ส่วน คือ ความมั่นคงทางกายภาพและความมั่นคงของข้อมูล กำหนดผู้รับผิดชอบและปรับปรุงสิทธิ์การเข้าถึงข้อมูลอยู่เสมอ
2. คณะจัดการให้ฮาร์ดแวร์และซอฟต์แวร์เชื่อถือได้ โดยกำหนดผู้ดูแลการ Update software
3. คณะจัดการให้ฮาร์ดแวร์และซอฟต์แวร์พร้อมใช้ในภาวะฉุกเฉิน ปลอดภัย โดยจัดระบบสำรองไฟ ระบบสำรองข้อมูล เป็นต้น

**OFI**

1. ไม่พบว่าคณะจัดการสินทรัพย์ทางความรู้ขององค์กรเพื่อรวบรวม ถ่ายทอดความรู้กับผู้เรียน ลูกค้ากลุ่มอื่น คู่ความร่วมมือ และใช้ประกอบการวางแผนกลยุทธ์ เช่น องค์ความรู้ที่ใช้วางแผน
กลยุทธ์ การสร้างนวัตกรรม เป็นต้น
2. แม้คณะมีกิจกรรมและโครงการต่าง ๆ แสดงในตาราง 4.3 แต่ไม่พบวิธีการอย่างเป็นระบบเพื่อให้มั่นใจว่ามีการเรียนรู้ที่ฝังลึกลงในการปฏิบัติงานประจำวัน
3. แม้คณะมีการทวนสอบข้อมูลและสารสนเทศ แต่ไม่พบว่าคณะมีการจัดการคุณภาพข้อมูลและสารสนเทศอย่างเป็นระบบเพื่อให้เชื่อถือได้ เป็นปัจจุบัน แม่นยำและถูกต้อง
4. คณะไม่ได้แสดงความพร้อมใช้งานข้อมูลและสารสนเทศต่อบุคลากร คู่ความร่วมมือ เช่น การใช้งานง่าย ข้อมูลที่ทันกาลต่อความร่วมมือ เป็นต้น

**หมวดที่ 5 บุคลากร**

**5.1 สภาพแวดล้อมด้านบุคลากร**

**Strength**

-

**OFI**

1. ไม่พบว่าคณะมีการประเมินความต้องการด้านอัตรากำลังและขีดความสามารถของบุคลากรอย่างไร เพื่อให้บรรลุวัตถุประสงค์เชิงกลยุทธ์ เช่น ขีดความสามารถที่สร้างความเชื่อมั่นจากผู้รับบริการวิชาการและการสอบที่เน้นกระบวนการเรียนรู้ การตอบสนองความต้องการของลูกค้าและผู้มีส่วนได้ส่วนเสียอย่างต่อเนื่อง เป็นต้น
2. คณะมีวิธีการสรรหาและรักษาบุคลากรใหม่ตามตาราง 5.2 และ 5.3 แต่ไม่พบการทบทวนประสิทธิผลของวิธีการดังกล่าวเพื่อให้งานบรรลุความสำเร็จ เช่น ประสิทธิผลของระบบพี่เลี้ยงสอนงาน การพัฒนาบุคลากรใหม่ตามแผนพัฒนาบุคลากร และการใช้ประโยชน์จากค่านิยม FIRST เป็นต้น
3. คณะแสดงการบริหารบุคลากรเพื่อการดำเนินการในทิศทางเดียวกับตาราง 5.4 แต่ไม่พบว่าคณะดำเนินการอย่างเป็นระบบอย่างไรเพื่อให้งานสำเร็จ เช่น การใช้ประโยชน์จากสมรรถนะหลัก การจัดการด้านบริหารวิชาการ และงานวิจัยที่เน้นความท้าทายเชิงกลยุทธ์ของคณะ เป็นต้น
4. ไม่พบว่าคณะจัดการด้านบุคลากรอย่างเป็นระบบอย่างไร เพื่อให้พร้อมต้องการเปลี่ยนแปลงด้านขีดความสามารถและอัตรากำลัง เช่น การเพิ่มประสิทธิภาพของกระบวนการทำงาน การมุ่งสร้างความสัมพันธ์ที่ดีกับศิษย์เก่า จำนวนผู้เรียนที่ลดลง เป็นต้น
5. ไม่พบว่าคณะทบทวนประสิทธิผลของการดำเนินการเพื่อให้มั่นใจด้านสวัสดิภาพ สุขภาพ และการทำงานของบุคลากร เช่น ตัววัดการดำเนินการด้านความปลอดภัย 5ส ระบบป้องกันอัคคีภัย เป็นต้น
6. ไม่พบว่าคณะดำเนินการด้านนโยบายและสิทธิประโยชน์อย่างไร เพื่อสนับสนุนการทำงานของบุคลากร เช่น การดำเนินการตอบสนองความต้องการของบุคลากรแต่ละกลุ่ม เป็นต้น

**5.2 ความผูกพันของบุคลากร**

**Strength**

-

**OFI**

1. ไม่พบว่าคณะได้เสริมสร้างวัฒนธรรมองค์กรเป็นระบบอย่างไรเพื่อให้เกิดผลการทำงานที่ดี เช่น การบรรลุความสำเร็จของแผนปฏิบัติการ การส่งเสริมค่านิยมสู่การปฏิบัติงาน เป็นต้น
2. ไม่พบว่าคณะทบทวนประสิทธิผลของการขับเคลื่อนความผูกพันของบุคลากรอย่างไร ที่ส่งผลต่อความมุ่งมั่นของบุคลากรต่อความสำเร็จตามพันธกิจ เช่น การดำเนินการของโครงการสร้างสุของค์กรที่สอดคล้องกับความผูกพันของบุคลากร วิธีการกำหนดปัจจัยความผูกพัน เป็นต้น
3. คณะประเมินผลการปฏิบัติงานของบุคลากรตาม TOR ปีละ 2 ครั้ง แต่ไม่พบว่าคณะจัดการผลการปฏิบัติงานอย่างเป็นระบบที่มีประสิทธิผลอย่างไร เพื่อให้เกิดผลการดำเนินการที่ดี เช่น การสร้างนวัตกรรมที่มุ่งเน้นผู้เรียนและลูกค้ากลุ่มอื่น ประสิทธิผลของการกระตุ้นการสร้างนวัตกรรม เป็นต้น
4. คณะมีแนวทางการดำเนินการตามตาราง 5.7 แต่ไม่พบว่าคณะดำเนินการอย่างเป็นระบบอย่างไร เพื่อให้การเรียนรู้และการพัฒนา สนับสนุนความต้องการของคณะ บุคลากร เช่น กิจกรรม
K-procedure กับประสิทธิภาพของกระบวนการ การนำความรู้ใหม่ลงสู่การปฏิบัติงาน เป็นต้น
5. คณะไม่มีการจัดการด้านการประเมินประสิทธิผลการเรียนรู้และพัฒนา และการจัดทำแผนความก้าวหน้าในการทำงานอย่างเป็นระบบ

**หมวดที่ 6 ระบบปฎิบัติการ**

**6.1 กระบวนการทำงาน**

**Strength**

-

**OFI**

1. คณะแสดงข้อกำหนดของกระบวนการเรียนการสอน การวิจัย บริการวิชาการและกระบวนการสนับสนุน ตามตาราง 6.1 แต่ไม่พบว่าคณะมีวิธีการอย่างเป็นระบบอย่างไรในการจัดทำข้อกำหนดที่สร้างคุณค่าแก่ลูกค้า และตอบสนองความท้าทายเชิงกลยุทธ์ เช่น บริการวิชาการให้เกิดการเชื่อมั่นของผู้รับบริการในระดับที่สูง การสร้างวิศวกรนักคิดนักปฏิบัติที่มีจริยธรรม เป็นต้น
2. คณะกำหนดให้คณะกรรมการที่รับผิดชอบร่วมกับภาควิชาและหน่วยงานเพื่อออกแบบกระบวนการ แต่ไม่พบว่ากระบวนการดังกล่าวสามารถสร้างวิศวกรนักคิดนักปฏิบัติที่มีจริยธรรม รวมทั้งงานวิจัยและบริการวิชาการเพื่อประโยชน์แก่สังคมอาเซียนอย่างไร เช่น กระบวนการเรียนการสอนด้านจริยธรรม กระบวนการที่เอาชนะความท้าทายด้านความรับผิดชอบต่อสังคม (ตาราง P08) เป็นต้น
3. คณะใช้กฎระเบียบและแผนปฏิบัติการ ควบคุมการปฏิบัติงานตามตาราง 6.1 แต่ไม่พบว่าวิธีการดังกล่าว สามารถทำให้เกิดการปฏิบัติตามข้อกำหนดสำคัญในการปฏิบัติงานประจำวัน เช่น ความสอดคล้องของระเบียบปฏิบัติกับการมุ่งเน้นผู้เรียนและลูกค้ากลุ่มอื่น ตัววัดที่เชื่อมโยงกับการสร้างประโยชน์แก่สังคมอาเซียน เป็นต้น
4. นอกจากข้อกำหนดความมีประสิทธิภาพของงานในกระบวนการสนับสนุน คณะไม่ได้แสดงการดำเนินงานด้านประสิทธิผลของกระบวนการ (ตาราง 2.3) และการใช้ LEAN (ตาราง 2.4) เป็นต้น
5. ไม่พบว่าคณะปรับปรุงหลักสูตร การบริการและกระบวนการ เพื่อเสริมสร้างความแข็งแกร่งของสมรรถนะหลักขององค์กร
6. คณะจัดการด้านนวัตกรรมและมีผลแสดงในตาราง 6.2 แต่ไม่พบว่ามีการจัดการอย่างเป็นระบบ เพื่อให้คณะสามารถจัดสรรทรัพยากรสนับสนุนให้เกิดนวัตกรรมได้อย่างยั่งยืน

**6.2 ประสิทธิผลการปฏิบัติงาน**

**Strength**

คณะเตรียมความพร้อมด้านความปลอดภัยและความพร้อมต่อภาวะฉุกเฉินตามตาราง 6.4, 5.1ข(1)

**OFI**

1. ไม่พบว่าคณะควบคุมต้นทุนของระบบปฏิบัติการด้วยวิธีการอย่างไร เพื่อให้กระบวนการมีประสิทธิภาพมากขึ้น
2. คณะจัดการห่วงโซ่อุปทานตามตาราง 6/3 แต่ไม่พบความเป็นระบบของการจัดการดังกล่าว เพื่อให้การดำเนินการเหนือหรือดีกว่าระเบียบข้อกำหนด เช่น การวัดผลการจัดการห่วงโซ่อุปทาน คุณภาพของนักศึกษาแรกเข้า ซึ่งเป็นปัจจัยที่มีผลต่อการดำเนินการ (6.1ก(1)) เป็นต้น

**หมวดที่ 7 ผลลัพธ์**

**7.1 ผลลัพธ์ด้านการเรียนรู้ของผู้เรียน และด้านกระบวนกร**

**Strength**

คณะมีผลการดำเนินงานที่สูงกว่าเป้าหมาย ได้แก่ ร้อยละของนักศึกษารับดับบัณฑิตศึกษาเข้าร่วมโครงการแลกเปลี่ยนกับประเทศในกลุ่มอาเซียน, จำนวนผลงานวิจัยหรือผลิตภัณฑ์ที่ได้รับการพัฒนาต่อยอดจากผลงานเดิมไปสู่ผลิตภัณฑ์ เชิงพาณิชย์หรือใช้ประโยชน์ได้(นับใหม่) และร้อยละงานวิจัยที่นำไปใช้ประโยชน์ต่อจำนวนอาจารย์และนักวิจัยประจำทั้งหมด (นับจำนวนชิ้นงานไม่นับซ้ำ) รวมถึง คณะมีตัวชี้วัดที่ดีกว่าคู่เทียบ ได้แก่ ร้อยละผลงานของผู้สำเร็จการศึกษาระดับปริญญาโทที่ได้รับการตีพิมพ์หรือเผยแพร่ และร้อยละผลงานของผู้สำเร็จการศึกษาระดับปริญญาเอกที่ได้รับการตีพิมพ์หรือเผยแพร่

**OFI**

1. คณะไม่ได้แสดงผลลัพธ์การดำเนินการที่มุ่งความสำเร็จของวิสัยทัศน์ การสร้างวิศวกรนักคิด นักปฏิบัติที่มีจริยธรรม การเผยแพร่ความรู้ทางวิศวกรรมสู่สังคม รวมทั้งตัววัดในกระบวนการตามตาราง 6.1, 6.3
2. คณะมีตัวชี้วัดที่ด้อยกว่าคู่เทียบ ได้แก่ ร้อยละของนักศึกษาที่สำเร็จการศึกษาตามระยะเวลาที่หลักสูตรกำหนด, บัณฑิตปริญญาตรีที่ได้งานทำหรือประกอบอาชีพอิสระภายใน 1 ปี, จำนวนผลงานทางวิชาการที่พิมพ์ในวารสารวิชาการระดับชาติ และจำนวนผลงานทางวิชาการที่พิมพ์ในวารสารวิชาการระดับนานาชาติ

**7.2 ผลลัพธ์ด้านการมุ่งเน้นลูกค้าOverall**

**Strength**

คณะมีแนวโน้มที่ดีของผลการดำเนินการที่มุ่งเน้นลูกค้า ได้แก่ ตัวชี้วัดที่ ผลประเมินการสอนของอาจารย์โดยนักศึกษา (ภาควิชาวิศวกรรมอุตสาหการ และภาควิชาเหมืองแร่และวัสดุ) และความพึงพอใจของผู้ปกครองต่อการดำเนินการโดยรวมของคณะฯ

**OFI**

คณะไม่ได้แสดงผลลัพธ์ด้านการมุ่งเน้นลูกค้าที่มีผลต่อการบรรลุความสำเร็จของพันธกิจ เช่น ความผูกพันและความไม่พึงพอใจของผู้เรียนและลูกค้ากลุ่มอื่น

**7.3 ผลลัพธ์ด้านการมุ่งเน้นบุคลากร**

**Strength**

-

**OFI**

คณะไม่ได้แสดงผลลัพธ์การดำเนินการด้านบุคลากร เพื่อเป็นข้อมูลปรับปรุงด้านการจัดการทรัพยากรบุคคลที่สนับสนุนให้เกิดความสำเร็จด้านวัตถุประสงค์เชิงกลยุทธ์ เช่น ผลการดำเนินการตอบสนองความท้าทายเชิงกลยุทธ์ด้านบุคลากร (ตาราง P08) ผลของการใช้ประโยชน์จากสมรรถนะหลักขององค์กร ความผูกพันของบุคลากร เป็นต้น

**7.4 ผลลัพธ์ด้านการนำองค์กรและการกำกับดูแล**

**Strength**

-

**OFI**

คณะไม่ได้แสดงผลลัพธ์การดำเนินการด้านการนำองค์กรและการกำกับดูแลองค์กรเพื่อเป็นข้อมูลใช้พัฒนาคณะในทิศทางที่ต้องการ เช่น ผลการสื่อสารการนำองค์กร การปฏิบัติตามกฎหมายและจริยธรรม และความรับผิดชอบต่อสังคม เป็นต้น

**7.5 ผลลัพธ์ด้านงบประมาณและการตลาด**

**Strength**

-

**OFI**

1. คณะมีระดับและแนวโน้มการดำเนินการที่ไม่ดี ได้แก่ สัดส่วนของเงินวิจัยภายนอกจากการวิจัยทั้งหมดต่อจำนวนอาจารย์ประจำและนักวิจัยประจำ, เงินอุดหนุนการวิจัยจากแหล่งทุนภายนอก, เงินโครงการ/กิจกรรมบริการวิชาการตามปีงบประมาณ (เฉพาะที่เริ่มโครงการและกิจกรรม) และรายรับจากการให้บริการวิชาการ รายรับนอกเหนือจากค่าธรรมเนียมการศึกษา มูลค่าครุภัณฑ์ที่ได้จากความร่วมมือกับหน่วยภายนอก (ตาราง 7.1)
2. คณะไม่ได้แยกผลการดำเนินการตามกลุ่มผู้เรียนและลูกค้ากลุ่มอื่น เช่น ผลด้านการเงินตามกลุ่มผู้เรียน การดำเนินการเข้าสู่สังคมอาเซียน

**4. ตารางสรุปผลการประเมิน**

จากการพิจารณารายงานการประเมินตนเองและการตรวจเยี่ยมคณะวิศวกรรมศาสตร์ พบว่า

|  |  |  |
| --- | --- | --- |
| **เกณฑ์การประเมิน** | **ค่าน้ำหนัก** | **Overall score (%)** |
| **หมวดที่ 1 การนำองค์กร** | **120** | **35** |
| 1.1 การนำองค์กรโดยผู้นำระดับสูง  | 70 | 20 |
| 1.2 การกำกับดูแลและความรับผิดชอบต่อสังคม  | 50 | 15 |
| **หมวดที่ 2 กลยุทธ์** | **85** | **35** |
| 2.1 การจัดทำกลยุทธ์ | 45 | 20 |
| 2.2 การนำกลยุทธ์ไปสู่การปฏิบัติ | 40 | 15 |
| **หมวดที่ 3 ลูกค้า** | **85** | 30 |
| 3.1 เสียงของลูกค้า | 40 | 15 |
| 3.2 ความผูกพันของลูกค้า | 45 | 15 |
| **หมวดที่ 4 การวัดการวิเคราะห์และการจัดการความรู้** | **90** | 25 |
| 4.1 การวัด วิเคราะห์และปรับปรุงการดำเนินการขององค์กร | 45 | 15 |
| 4.2 การจัดการความรู้สารสนเทศและเทคโนโลยีสารสนเทศ | 45 | 10 |
| **หมวดที่ 5 บุคลากร** | **85** | 30 |
| 5.1 สภาพแวดล้อมด้านบุคลากร  | 40 | 15 |
| 5.2 ความผูกพันของบุคลากร | 45 | 15 |
| **หมวดที่ 6 ระบบปฎิบัติการ** | **85** | 20 |
| 6.1 กระบวนการทำงาน  | 45 | 10 |
| 6.2 ประสิทธิผลการปฏิบัติงาน | 40 | 10 |
| **หมวดที่ 7 ผลลัพธ์** | **450** | 30 |
| 7.1 ผลลัพธ์ด้านการเรียนรู้ของผู้เรียน และด้านกระบวนกร | 120 | 10 |
| 7.2 ผลลัพธ์ด้านการมุ่งเน้นลูกค้า | 80 | 5 |
| 7.3 ผลลัพธ์ด้านการมุ่งเน้นบุคลากร  | 80 | 5 |
| 7.4 ผลลัพธ์ด้านการนำองค์กรและการกำกับดูแล  | 80 | 5 |
| 7.5 ผลลัพธ์ด้านงบประมาณและการตลาด | 90 | 5 |

**5. ปัจจัยที่มีความสำคัญ (Key Factors)**

**1. ลักษณะองค์กร**

**ก. สภาพแวดล้อมขององค์กร**

**ผลิตภัณฑ์:** ก) หลักสูตร ป.ตรี 12 หลักสูตร, ป.โท 13 หลักสูตร, ป.เอก 9 หลักสูตร ข) ผลงานวิจัย
) บริการวิชาการ ความสำคัญต่อความสำเร็จขององค์กรและกลไกการส่งมอบในตาราง P01

**วิสัยทัศน์**: เป็นสถาบันวิศวกรรมศาสตร์ที่ได้รับการยอมรับในด้านการศึกษา วิจัย และการประยุกต์ใช้ความรู้และเทคโนโลยี เพื่อเป็นประโยชน์แก่สังคมอาเซียน

**พันธกิจ**: 1) สร้างวิศวกรนักคิด นักปฏิบัติที่มีจริยธรรม 2) สร้างงานวิจัยและนวัตกรรมสู่สากล 3) บูรณาการและเผยแพร่องค์ความรู้ทางวิศวกรรมสู่สังคม 4) ทำนุบำรุงศิลปวัฒนธรรม

**ค่านิยม**: F I R S T :> F: Focus ทำงานแบบมุ่งเป้า I: Innovation สร้างสรรค์นวัตกรรม R: Ready for change พร้อมสำหรับการเปลี่ยนแปลง S: Social Responsibility รับผิดชอบต่อสังคม T: Teamwork ทำงานเป็นทีม

**สมรรถนะหลัก:** สร้างวิศวกรและองค์ความรู้ที่มีความหลากหลายสาขา (ไม่ได้ระบุความเกี่ยวข้องกับพันธกิจ)

**บุคลากร** 345 คน (ชาย 209 คน หญิง 136 คน) สายวิชาการ 166 คน สายสนับสนุน 179 คน (สายสนับสนุนปฏิบัติการและสายสนับสนุนบริหาร) สายวิชาการกำหนดวุฒิการศึกษาที่ปริญญาเอก

**ปัจจัยหลักที่จูงใจให้ปฏิบัติงานมุ่งมั่นต่อการบรรลุวิสัยทัศน์และพันธกิจ**คือ ระบบและสวัสดิการที่สำคัญให้แก่บุคลากร ได้แก่ การสร้างความมั่นคงและความก้าวหน้าในสายอาชีพ การยกย่องเชิดชู ชมเชย เงินสมนาคุณสาขาขาดแคลน (สายวิชาการ) การตรวจสุขภาพประจำปี การประกันอุบัติเหตุ สวัสดิการเงินกู้ฉุกเฉิน เป็นต้น (ไม่มีกลุ่มต่อรองกับคณะ)

**สินทรัพย์** อาคาร 8 หลัง ระบบเครือข่ายไร้สาย IT 60 ระบบ

**กฎระเบียบข้อบังคับ** ด้านการเรียนการสอนและอื่น ๆ ในตาราง P03

**­ข.ความสัมพันธ์ระดับองค์กร**

คณะอยู่ภายใต้การกำกับดูแลของมหาวิทยาลัยสงขลานครินทร์ มีคณะกรรมการประจำคณะ เป็นคณะกรรมการธรรมาภิบาล

**ลูกค้า : มีความต้องการ/ความคาดหวัง คือ**

* **นักศึกษาปริญญาตรี**: มีหลักสูตรที่ได้มาตรฐาน มีสิ่งอำนวยความสะดวกในช่วงที่กำลังศึกษา สำเร็จการศึกษาตามระยะเวลาที่กำหนดในหลักสูตร และมีงานทำ
* **นักศึกษาปริญญาโท/เอก**: มีหลักสูตรที่ได้มาตรฐาน มีสิ่งอำนวยความสะดวกในช่วงที่กำลังศึกษา สำเร็จการศึกษาตามระยะเวลาที่กำหนดในหลักสูตร และผลงานวิทยานิพนธ์มีคุณภาพ
* **แหล่งทุนวิจัย**: ผลงานวิจัยที่นำไปใช้ประโยชน์/ ผลงานวิจัยที่ได้รับการยอมรับและได้รับรางวัลระดับชาติและนานาชาติ/ ผลงานวิจัยที่ได้รับการตีพิมพ์ เผยแพร่และอ้างอิง/ ผลงานวิจัยที่ได้รับการจดทะเบียนสินทรัพย์ทางปัญญาหรือที่จะเป็นประโยชน์ในเชิงพาณิชย์ต่อไป
* **ผู้รับบริการวิชาการ**: ผลงานวิชาการที่ตอบสนองความต้องการและเป็นประโยชน์/ผลงานที่มีการเผยแพร่หรือถ่ายทอดการสื่อสารกับลูกค้าทั้งแบบสองทางและทางเดียว

**ผู้มีส่วนได้ส่วนเสีย : มีความต้องการ/ความคาดหวัง คือ**

* **โรงเรียนมัธยมศึกษา:** กิจกรรมร่วมกับทางโรงเรียน/ทุนการศึกษาให้กับนักเรียน
* **มหาวิทยาลัย**: ผลการดำเนินงานตอบสนองต่อวิสัยทัศน์ พันธกิจ เป้าหมาย และนโยบาย
* **ผู้ใช้บัณฑิต**: บัณฑิตที่มีคุณภาพ เช่น ทักษะด้านภาษาอังกฤษ ใบประกอบวิชาชีพ คุณธรรม จริยธรรม
* **สภาวิศวกร**: คณะมีหลักสูตรที่ได้มาตรฐานวิชาชีพ/มีบัณฑิตขึ้นทะเบียนใบประกอบวิชาชีพ
* **องค์กรภาครัฐและอกชน**: ความร่วมมือทางวิชาการ การวิจัย บริการวิชากร
* **ศิษย์เก่า**: ทำกิจกรรมร่วมกับคณะ/ให้คณะเป็นที่ยอมรับและมีชื่อเสียง
* **ผู้ปกครอง**: มีสิ่งอำนวยความสะดวกให้บุตรหลาน/จบตามเวลาในหลักสูตร/มีงานทำ
* **คณะต่างๆ ในมหาวิทยาลัย**: ความสะดวกในการจัดการเรียนการสอน และการประสานงาน
* **มหาวิทยาลัยทั้งในและต่างประเทศ**: ความร่วมมือทางวิชากรและวิจัยร่วมกัน
* **หน่วยงานภาครัฐและเอกชนที่สนับสนุนงบประมาณบริการวิชาการ**: ผลงานบริการวิชาการที่ตอบสนองความต้องการและเป็นประโยชน์ต่อชุมชน/ผลงานที่มีการเผยแพร่หรือถ่ายทอดสู่ชุมชน
* **บริษัท/ห้างร้านที่ส่งมอบสินค้าหรืออุปกรณ์**: ความรวดเร็วในการเบิกจ่าย

**ผู้ส่งมอบ มีบทบาท/แข่งขัน, นวัตกรรม/ข้อกำหนด** คือ

* **โรงเรียนมัธยมศึกษา**: ส่งมอบผู้เรียนเข้าสู่หลักสูตรต่างๆ/ ช่องทางพิเศษในการคัดเลือก ให้ทุนการศึกษาแก่นักเรียนที่เรียนดีมีความสามารถ/ นักเรียนที่มีคุณสมบัติตามเกณฑ์การรับเข้าศึกษา
* **บริษัท/ห้างร้านที่ส่งมอบสินค้าหรืออุปกรณ์**: ส่งมอบสินค้าและอุปกรณ์/ นำเครื่องมือ อุปกรณ์ที่ทันสมัยมานำเสนอขาย ทดลองใช้/ ส่งมอบสินค้าที่มีคุณภาพ ตรงตามความต้องการ และราคาที่เหมาะสม, บริการหลังการขายที่สะดวก รวดเร็ว
* **หน่วยงานภาครัฐและเอกชนที่สนับสนุนงบประมาณบริการวิชาการ**: สนับสนุนงบประมาณการวิจัยและบริการวิชาการ/ เสริมศักยภาพและคุณภาพของงานวิจัย และงานบริการวิชาการที่ตอบสนองต่อสังคม

**คู่ความร่วมมือมีบทบาท/แข่งขัน, นวัตกรรม/ข้อกำหนด** คือ

* **มหาวิทยาลัย**: กำกับดูแลการดำเนินงานให้เป็นไปตามนโยบาย/ สนับสนุนงบประมาณ และระบบการบริหารจัดการในด้านต่าง ๆ เช่น ศูนย์ความเป็นเลิศด้านการวิจัย-สถานวิจัย/ ตามข้อกำหนดของประกาศ-ระเบียบ
* **ผู้ใช้บัณฑิต**: รับผู้สำเร็จการศึกษาเข้าทำงาน ให้ความร่วมมือในการพัฒนาหลักสูตร/ นำความต้องการของผู้ใช้บัณฑิตมาสู่กระบวนการพัฒนาหลักสูตร การเปิดหลักสูตรร่วมกับหน่วยงาน
* **สภาวิศวกร**: กำกับหลักสูตรให้มีคุณภาพเป็นไปตามมาตรฐานวิชาชีพ และอำนวยความสะดวกในการจัดสอบ-ต่ออายุใบประกอบวิชาชีพ/ ตามข้อกำหนดของประกาศ-ระเบียบ
* **องค์กรภาครัฐและอกชน**: ให้ทุนการศึกษา ทุนวิจัย หรือครุภัณฑ์การเรียนการสอน/ เพิ่มจำนวนทุนสนับสนุนด้านการศึกษาและวิจัย ห้องปฏิบัติการทันสมัย โครงงาน-โครงการวิจัย/ นโยบายที่ชัดเจน และส่งมอบงบประมาณทันตามเวลา ข้อกำหนดครุภัณฑ์ที่ตรงตามข้อกำหนด
* **ศิษย์เก่า**: สนับสนุนการศึกษา และจัดหาครุภัณฑ์/ เพิ่มศักยภาพให้นักศึกษา/ ตามข้อกำหนดทุนการศึกษา
* **ผู้ปกครอง**: ส่งมอบและสนับสนุนผู้เรียนเข้าสู่หลักสูตร/ ให้ข้อมูลสะท้อนกลับเพื่อการปรับปรุง
* **คณะต่าง ๆ ในมหาวิทยาลัย:** ให้ความรู้พื้นฐานตามหลักสูตร/ ความร่วมมือในการปรับปรุงหลักสูตรให้ทันสมัย/ ตามคำอธิบายรายวิชาของหลักสูตร
* **มหาวิทยาลัยทั้งในและต่างประเทศ:** เป็นผู้บรรยายร่วมในการเรียนการสอนและที่ปรึกษาร่วมในการวิจัย/ วิชาบรรยายร่วม ทำงานวิจัยร่วม โครงการ dual program/ ความร่วมมือในการดูแลนักศึกษาและการจัดการเรียนการสอน-การวิจัย

**2. สภาวการณ์ขององค์การ: สภาวการณ์เชิงกลยุทธ์ของมหาวิทยาลัย**

**ก. สภาพการแข่งขัน**

**ลำดับการแข่งขัน** มี 70 สถาบัน (ไม่ระบุลำดับ, การเติบโต)

**การเปลี่ยนแปลงที่มีผลกระทบ**ของคณะวิศวกรรมศาสตร์ ได้แก่ เหตุการณ์ความไม่สงบในพื้นที่ 3 จังหวัดชายแดนใต้ การเกษียณอายุราชการของอาจารย์และบุคลากรสายสนับสนุน การเป็นมหาวิทยาลัยในกำกับของรัฐ นโยบายการสนับสนุนงบประมาณด้านการศึกษาและการวิจัยของรัฐบาล การเข้าสู่ประชาคมเศรษฐกิจอาเซียน งานวิจัยที่ต้องปรับเปลี่ยนให้ทันต่อการแข่งขันและการเปลี่ยนแปลงของสังคม จำนวนผู้เรียนที่ลดลง การเพิ่มขึ้นของหลักสูตรวิศวกรรมศาสตร์ของมหาวิทยาลัยต่าง ๆ และบริษัทเอกชน รูปแบบการเรียนรู้ที่เปลี่ยนไปของนักศึกษารวมทั้งการเปิดกว้างทางการศึกษา เช่น การเรียนทางไกลของมหาวิทยาลัยในต่างประเทศ

**ข้อมูลเชิงเปรียบเทียบ** คือ สกว. สกอ. สมศ. สิ่งตีพิมพ์และรายงานต่าง ๆ มีคู่เทียบในประเทศ 3 แห่ง (มข. มช. มก.) ต่างประเทศเทียบ Universiti Putra Malaysia

**ข. บริบทเชิงกลยุทธ์**

**ความท้าทายเชิงกลยุทธ์** ประกอบด้วย

* + **ด้านหลักสูตรและบริการ:** บัณฑิตได้ใบประกอบวิชาชีพน้อย ความรู้ด้านภาษาอังกฤษของนักศึกษาต่ำ ผลงานวิจัยนำไปใช้ประโยชน์น้อย ความเชื่อมั่นจากผู้รับบริการวิชาการต่ำ การเรียนการสอนไม่เน้นกระบวนการเรียนรู้ ผู้เรียนลดลง หลักสูตรสอนที่สถาบันอื่นมากขึ้น รูปแบบการเรียนรู้เปลี่ยนไป
	+ **ด้านปฏิบัติการ**: ระบบการบริหารภายในบางส่วนไม่มีประสิทธิภาพ ขาดความคล่องตัว ขาดการ
	บูรณาการร่วมกัน สถานะการเงินยังไม่มั่นคง
	+ **ด้านความรับผิดชอบต่อสังคม**: งานวิจัย/บริการวิชาการที่สามารถนำไปใช้ประโยชน์ในการแก้ปัญหาทางสังคม/ชุมชนยังไม่ทั่วถึง
	+ **ด้านบุคลากร**: บุคลากรสายสนับสนุนขาดทักษะด้านภาษาอังกฤษ บุคลากรมีการทำวิจัยร่วมกับองค์กรภายนอกและอุตสาหกรรมน้อย บุคลากรมีความร่วมมือในด้านวิชาการกับมหาวิทยาลัยในต่างประเทศน้อย มีผู้ได้รับตำแหน่งวิชาการในระดับศาสตราจารย์น้อย การรักษาบุคลากรที่มีความรู้ความสามารถให้อยู่กับองค์กรได้ยาก

**ความได้เปรียบเชิงกลยุทธ์ ประกอบด้วย**

* **ด้านหลักสูตรและบริการ:** มีเครือข่ายความร่วมมือทั้งในและต่างประเทศ มีชื่อเสียงเป็นอันดับหนึ่งของภาคใต้และมีบางสาขาเป็น 1 ใน 5 ของประเทศ ที่ตั้งทางภูมิศาสตร์ การใกล้ประเทศเพื่อนบ้าน การเปิดกว้างของโอกาสในการพัฒนานวัตกรรมเพื่อสอดรับกับวิสัยทัศน์ของจังหวัดซึ่งมุ่งเน้นให้สงขลาเป็นเมืองแห่งนวัตกรรม การมีอุทยานวิทยาศาสตร์ภาคใต้เป็นคู่ความร่วมมือในการผลักดันและส่งเสริมงานวิจัยสู่เชิงพาณิชย์ การมีหลักสูตรทางวิศวกรรมศาสตร์ที่หลากหลายและสอดคล้องกับความต้องการของตลาด
* **ด้านปฏิบัติการ**: มีความพร้อมทางด้านคณาจารย์ เครื่องมือ อุปกรณ์ สำหรับการให้บริการรายวิชาพื้นฐาน มีระบบสารสนเทศที่สนับสนุนการปฏิบัติงานและการบริหาร มีระบบพัฒนาคุณภาพที่หลากหลาย เช่น KM 5ส และบริหารความเสี่ยง เป็นต้น
* **ด้านความรับผิดชอบต่อสังคม**: การยอมรับและเชื่อมั่นในชื่อเสียงขององค์กร มีหน่วยงานภายนอกผู้มีความพร้อมด้านงบประมาณ การทำ CSR และต้องการความร่วมมือจากคณะ
* **ด้านบุคลากร**: มีคณาจารย์ผู้เชี่ยวชาญที่มีความรู้ความสามารถสูง และมีคณาจารย์รุ่นใหม่ที่มีศักยภาพ ทำงานเป็นทีม สามัคคี ปรับตัวได้ทันสถานการณ์

**ค.ระบบการปรับปรุงผลการดำเนินการ**

ระบบการปรับปรุง คือ วางแผนกลยุทธ์และตัวชี้วัด, EdPEx, PDCA และ LEAN